laion/Wikipedia-Exotic huggingface dataset:
וולקוט

האם התכוונתם ל... דרק וולקוט – סופר, מחזאי ומשורר בריטי קשורן וולקוט – אתלט טרינידדי רוג'ר וולקוט ספרי – נוירופסיכולוג ונוירוביולוג אמריקאי ת'יאו וולקוט – כדורגלן אנגלי
משה ברנשטיין (רב)

הרב משה ברנשטיין (תרנ"ב, 1892 - י"ח באב תשט"ז, 26 ביולי 1956) היה ר"מ בישיבת כנסת בית יצחק בקמניץ, ולאחר מכן מייסד וראש ישיבת קמניץ בירושלים. נולד בעיר לושה, מחוז מינסק שבבלארוס, לרב אברהם אליהו ברנשטיין, בנו של הרב משה ברנשטיין, רבה של לושה. למד בישיבת סלוצק אצל הרב איסר זלמן מלצר, ולאחר מכן בישיבת כנסת בית יצחק בסלובודקה אצל הרב ברוך בר ליבוביץ. נישא לנחמה, בתו של רבו הרב ליבוביץ. לאחר נישואיו כיהן כר"מ בישיבה בקוסובה, ובאותה תקופה למד בחברותא עם החזון איש. לאחר מכן שימש ר"מ בישיבה של חסידות קרלין בלונינץ. בשנות ה-30 התמנה על ידי חותנו כר"מ בישיבת בית יצחק ששכנה אז בקמניץ. כמו כן פתח כולל אברכים בקמניץ ועמד בראשו. עם פרוץ מלחמת העולם השנייה, נמלט לווילנה. בחודש ניסן שנת תש"א (1941) עלה לארץ ישראל והתיישב בירושלים. יחד עם גיסו הרב יעקב משה ליבוביץ יסד בירושלים את ישיבת קמניץ ועמד בראשה עד פטירתו. עקב מצבו הרפואי שהה בשנה האחרונה לחייו בשווייץ. שני חתניו, הרב אשר ליכטשטיין והרב יצחק שיינר, מילאו את מקומו בראשות הישיבה. הרב משה ברנשטיין נפטר ב-26 ביולי 1956 ונקבר בהר המנוחות. דברי משה - שיעורים על מסכתות בבא קמא בבא מציעא ובבא בתרא כנסת בית יצחק, קובץ לחידושי תורה לזכר הרב משה ברנשטיין (כולל 'מאמרי הערכה' לדמותו), באתר היברובוקס גדולי התורה שנמלטו לווילנה, הצופה, 6 בדצמבר 1939 משה ברנשטיין באתר GRAVEZ ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
עץ kd

במדעי המחשב, עץ kd הוא עץ חיפוש שמיועד לאחסון יעיל של נקודות במרחב k ממדי (ומכאן שמו). עצי kd הם מקרה פרטי של עצי BSP. עצי kd מבוססים על רעיון שנדגים במקרה ה-2 ממדי הקל יותר להבנה. בשורש העץ מחולקת קבוצות הנקודות שמאוכסנות בו לשתיים על פי קוארדינטת ה-x שלהן, כאילו העברנו ישר אנכי במישור וחילקנו את הנקודות על פי מיקומן ביחס לישר - אם הן משמאל או מימין לו. נקודות שמימין יאוחסנו בתת-העץ הימני, ונקודות שמשמאל - בתת-העץ השמאלי. לאחר מכן, בשורש כל אחד מתת העצים, מחולקות הנקודות ששייכות לאותו תת-עץ על ידי העברת ישר אופקי. בתתי העץ הבאים החלוקה היא שוב על ידי ישר אנכי וכן הלאה. בצורה זו הנקודות ממויינות לסירוגין על פי קואורדינטות x ו-y שלהן. בעץ kd כללי הרעיון דומה. החלוקה מתבצעת על ידי מישור k-1 ממדי, כשבכל אחד מתתי העצים החלוקה היא לפי קוארדינטה שונה, ואחרי שעוברים על כל הקוארדינטות מתחילים את החלוקה מההתחלה. שם העץ מבוסס על כך שבתחילת השימוש בעצים מסוג זה הם נקראו על פי מספר הממדים שלהם. למשל, עץ kd בשני ממדים נקרא "2d tree" ועץ כללי על k ממדים נקרא "kd tree". כיום משתמשים בשם "kd tree" עבור כל עץ מסוג זה ללא קשר למספר הממדים שלו, וכך עץ kd 2 ממדי נקרא "2d kd tree". שימוש נפוץ של עצי kd הוא בחיפוש תחום אורתוגונלי: אם נתון לנו מרחב k ממדי ואנחנו רוצים למצוא את כל הנקודות שנמצאות בתוך תחום מסוים שהוא קופסה k ממדית (ב-2 ממדים ריבוע הוא קופסה כזו), עצי kd מאפשרים לעשות זאת במהירות יחסית ותוך שימוש בסיבוכיות מקום נמוכה. כדי לבנות עץ kd עם   n {\displaystyle \ n} נקודות יש צורך בזמן של   O ( n log ⁡ n ) {\displaystyle \ O(n\log n)} ומקום של   O ( n ) {\displaystyle \ O(n)} . לאחר שנבנה, ניתן למצוא בו נקודות בחיפוש טווח אורתוגונלי בסיבוכיות   O ( n 1 − 1 / k + r ) {\displaystyle \ O(n^{1-1/k}+r)} כאשר   k {\displaystyle \ k} הוא ממד המרחב שבו נמצאות הנקודות ו-   r {\displaystyle \ r} הוא מספר הנקודות בפלט. מדיה וקבצים בנושא עץ kd בוויקישיתוף
ג'ון הוקינס

האם התכוונתם ל... ג'ון הוקינז – בונה ספינות אנגלי ג'ון הוקינס (היסטוריון של המוזיקה) – סופר והיסטוריון של המוזיקה אנגלי
וירוזום

וירוזום הוא מעטפת חלבונית ושומנית של נגיף החסרה את החומר תורשתי וקוטרה הוא כמה עשרות ננומטרים. הווירוזום מוכשר לחדור את ממברנת התא בהתאם ליכולתו של הנגיף ממנו נוצר. תכונות אלו של הווירוזום מקנות לו יכולת לשמש כנשא תרופות בדומה לליפוזומים. ניתן ליצור במעבדה וירוזומים על ידי המסה והפרדת המעטפת משאר חלקי הנגיף הכוללים את החומר תורשתי וחלבונים נוספים. הפרדה זו נחוצה לצורך ביטול יכולת ההתרבות של הנגיף ומילוי הווירוזום בתוכן התרופתי הרצוי. טכניקות ריפוי גנטי וחיסון מומת עושות שימוש בוירוזום. בביוטכנולוגיה נעשה שימוש בוירוזומים המשמשים כנשאים לשם הדבקת תאים בחלבון או בRNA רצוי. כיום בעולם שיגור התרופות, נגיף השפעת (האינפלואנזה) הוא הנשא הנפוץ ביותר הודות לחלבונים נגיפיים ייחודיים הנמצאים על גבי המעטפת שלו, כגון החלבון המהגלוטינין(אנ') ונוירואמינידאז(אנ'). חלבונים אלו תורמים ליציבות ואחידות המעטפת של הנגיף והוירוזום. החלבון המהגלוטינין מסייע לנגיף בתהליך ההדבקה ובתהליך האיחוי (אנדוציטוזה), המנוצלים בווירוזום לצורך שיגור התרופה לתוך תא המטרה. כתוצאה מכך וירוזומים שנוצרו מנגיף האינפלואנזה בעלי יתרון משמעותי על פני וירוזומים ונשאים אחרים. 7. Bungener L, Idema J, ter Veer W, Huckriede A, Daemen T, Wilschut J.Virosomes in vaccine development: induction of cytotoxic T lymphocyte activity with virosome-encapsulated protein antigens. J Liposome Res.12 (2002) 155-163. כמו חיסון_נגד_COVID-19#סוגי_החיסונים_הנמצאים_בשלבי_פיתוח_אחרונים Virosome is used as an adjuvant and a vaccine delivery method, le virosome est utilisé comme adjuvant et comme méthode de délivrance des vaccins - Mymetics https://www.midaat.org.il/articles/health-and-sickness/vaccine-types/ 9. Kang SM, Song JM, Quan FS, Compans RW. Influenza vaccines based on virus-like particles Virus Res. 2009 Aug;143(2):140-6. Epub 2009 Apr 15. ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
ננו-ספירה

ננו ספירה היא סוג של ננוקפסולה. ננו-ספירה היא חלקיק ננומטרי כדורי וחלול. את הננו-ספירה ניתן לייצר ממגוון גדול של חומרים כגון: חלבונים, סוכרים, חומצות גרעין, מתכות, חומרים אורגניים, אנאורגניים ועוד. כתוצאה מכך לננו-ספירה מגוון רחב של יישומים ביניהם שיגור תרופות. יצירת החלקיקים הננו-ספירים מאפשרת להקטין את צפיפות החומר ולהגדיל את שטח הפנים שלו. המבנה הננו-ספירי מאפשר מספר דרכים לנשיאת התרופה; לעיתים החלקיק חלול ומעטפתו החיצונית היא התרופה או לחלופין ניתן לכלוא את התרופה בתוך החלקיק כאשר המעטפת מורכבת מחומר אחר. למעטפת חשיבות רבה כיוון שמעבר להיותה גוף החלקיק, ניתן להעניק לה תכונות שיקלו על שיגור התרופה והכוונתה ליעד המתאים. לדוגמה: ניתן לייצר את המעטפת מסוכר המהווה מזון לחיידקים אליהם מיועדת אנטיביוטיקה הכלואה בחלל החלקיק. כך החיידקים יתרכזו סביב החלקיק ויחשפו את התרופה תוך פירוק הסוכר . יתרונות נוספים שניתן להעניק על ידי שליטה במבנה המעטפת הם: שליטה בקצב שחרור התרופה על ידי ייצור מעטפת עבה יותר, או הגנה על התרופה מפני מערכת החיסון על ידי כליאת התרופה בתוך מעטפת אינרטית. 11. V.R Sinha, A.K Singla, S Wadhawan, R Kaushik, R Kumria, K Bansal, S Dhawan, Chitosan microspheres as a potential carrier for drugs, Int J Pharm. 274 (2004) 1-3
מריאן יאראביצה

מריאן יאראביצה (נולד ב-27 באפריל 1989 בצ'אדצה) הוא כדורגלן סלובקי המשחק בעמדת הבלם בקבוצת סניצה. בקיץ 2010, הוא הצטרף למועדון הפולני קרקוביה קרקוב עם חוזה חתום לארבע שנים. ביוני 2011, הוא הושאל למועדון הבולגרי לודוגורץ ראזגרד לשנה אחת. בסיום העונה מריאן זכה יאראביצה עם הקבוצה באליפות הליגה ובגביע, וחזר לקרקוביה בתום העונה לאחר שהסתיימה תקופת ההשאלה. הוא שיחק בנבחרות הנוער של סלובקיה - נבחרת סלובקיה בכדורגל עד גיל 19 (Slovakia U-19) בשנת 2008, ונבחרת סלובקיה בכדורגל עד גיל 21 (Slovakia U-21) בשנים 2009-2010. מריאן יאראביצה, באתר Transfermarkt מריאן יאראביצה, באתר Soccerway מריאן יאראביצה, באתר FootballDatabase.eu Marian Jarabica w Cracovii 5.08.2010, interia.pl Jarabica zagra w Bułgarii 18.06.2011, cracovia.pl ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
הר שלום (בני ברק)

הר שלום היא שכונה אמידה וותיקה בבני ברק. השכונה נוסדה בסוף 1934, בידי משה רוזנפלד מלוקסמבורג, שמכר את המגרשים בה לחברי "המזרחי" ולעולים מגרמניה. השכונה בנויה על גבעה שמתחתיה נמצאים בית עיריית בני ברק וגן עקיבא גור ברחוב ירושלים. הכניסה לשכונה היא מרחוב חברון. הכביש החד סטרי עולה לראש הגבעה, מקיף את השכונה ויורד בחזרה לכניסה. השמות הקודמים של הדרך הזאת - רחוב נווה יעקב ורחוב הארזים, הוחלפו לרחוב הרב שמידמן ורחוב האדמו"ר מרוז'ין. בעבר שכן בשכונה בית ההבראה "נוה הלל" ע"ש הלל יפה. הבתים ברובם צמודי קרקע ומטופחים והכביש סלול כרחוב הולנדי. בנקודה הגבוהה נמצא "מצפה עקיבא גור" וממנו תצפית על גן עקיבא גור. שביל סלול מתפתל ויורד מהמצפה לגן. חלק מתושבי השכונה הם ממעמד סוציו אקונומי גבוה. בשכונה התגורר הרב רפאל הלפרין. בשנת 2006 ניהלו תושבי הר שלום, מאבק משפטי נגד בניית ישיבה של חסידי גור עם כולל אברכים ופנימייה. לבסוף הגיעו תושבי השכונה להסדר עם הנהלת הישיבה והישיבה נבנתה אך עם תנאים מסוימים. מדיה וקבצים בנושא הר שלום בוויקישיתוף תל־אביב: בשכונת "הר שלום", דואר היום, 10 בינואר 1935. אזכור של בית ההבראה של קופת חולים 'נוה הלל' על הר שלום, בעתון דבר, באתר עיתונות יהודית היסטורית, ‏17 באוקטובר, 1949 מפת תל אביב מעודכנת ל- 1958, שהודפסה בשנת 1960 ע"י מחלקת המדידות עם ציון מיקום 'בית הבראה נוה הלל' (מס' 577 במפתח), באתר הספרייה הלאומית, אוסף המפות ע"ש ערן לאור יואל מסטבוים, מהר־שלום עד נוה־הלל, דבר, 21 בנובמבר 1952 עידו אפרתי, בני ברק: תושבים הצליחו למנוע הקמת ישיבה, באתר ynet, 7 ביוני 2006
גרוש (פירושונים)

האם התכוונתם ל... גרוש – מטבע בעל ערך נמוך שהיה בשימוש באזורים באימפריה העות'מאנית ובסביבותיה גרוש - מאית של לירה ארץ ישראלית גרוש - מאית של לירה ישראלית גרוֹש - מאית של זלוטי פולני גרוש (מטבע אירופי) – מטבע בעל ערך נמוך שהיה בשימוש במדינות שונות באירופה גירושים – הסיום הפורמלי של קשר נישואים גירוש
CamStudio

CamStudio היא תוכנה חופשית בקוד פתוח ללכידת תצלומי מסך בווידאו. התוכנה מצלמת את המסך בפורמט AVI של מיקרוסופט, אדובי פלאש או SWF של מקרומדיה. התוכנה נכתבה בשפת-C++‎. התוכנה הוצגה לראשונה באוקטובר 2001, כתוכנה בקוד פתוח מאת RenderSoft. רישיון הקוד הפתוח הומר לרישיון הציבורי הכללי של גנו בדצמבר 2002 עם שחרור גרסה 1.8. ב-2003 התוכנה נרכשה על ידי eHelp Corporation, שהייתה בעלת מוצר מתחרה, RoboDemo (שכיום נקרא Adobe Captivate). החברה שחררה את גרסה 2.1 של CamStudio ברישיון פרטי והסירה את היכולת ליצור קובצי SWF.‏ לאחר מכן אדובי רכשה את החברה. הפיתוח של CamStudio בגרסה 2.0, הגרסה האחרונה שהייתה בקוד פתוח, נמשך, ובספטמבר 2007 יצאה גרסת בטא 2.5. הגרסה הבאה, השלישית של התוכנה, CamStudio 3, תכתב מחדש בשפת C#‎, ונמצאת עדיין בשלבי פיתוח מקדימים (2012). מדיה וקבצים בנושא CamStudio בוויקישיתוף אתר האינטרנט הרשמי של CamStudio (באנגלית) אתר הפיתוח בסורספורג' CamStudio's History, באתר camstudio.org.
אסנת נצר

אסנת נצר (נולדה ב-23 בספטמבר 1979) היא מלחינה ופסנתרנית ישראלית. נצר נולדה בחיפה ב-1979 והחלה להלחין ולנגן בפסנתר בגיל צעיר. היא למדה בבית ספר לאמנויות 'רעות' ובתיכון הישראלי למדעים ולאמנויות בירושלים אצל בת-שבע רובינשטיין ואסתר נרקיס. שירתה בצוות הווי הנח"ל כקלידנית ומעבדת מוזיקלית. בשנת 1999 החלה ללמוד באקדמיה למוסיקה ולמחול בירושלים. בסיום לימודיה נסעה לארצות הברית ושם השלימה תואר שני בקומפוזיציה ותאוריה ממכללת מאנס (אנ') בניו יורק ודוקטורט בקומפוזיציה בקונסרבטוריון למוזיקה של ניו אינגלנד. לאחר מכן קיבלה שנת מלגה בברלין, שאותה ניצלה לכתיבת אופרה. יצירותיה של נצר נוגנו בארצות הברית, ישראל, צרפת, גרמניה, הולנד, פולין, טורקיה וקוריאה הדרומית ובפסטיבלי בודווין, טנגלווד, צלילים במדבר וחג המוזיקה הישראלית. נצר לימדה בקונסרבטוריון ניו אינגלנד והחל מ-2013 היא מרצה במחלקה למוזיקה של אוניברסיטת הרווארד. בשנת 2015 בוצעה אופרה קאמרית פרי עטה "האשה המופלאה שבתוכנו" המבוססת על מחזהו של חנוך לוין בתיאטרון הקאמרי בשיתוף אנסמבל המאה ה-21. Improvisations for solo marimba 2008 Music to a Poem by Avraham Halfi for mezzo soprano, string orchestra, clarinet and percussion. Text in Hebrew by Avraham Halfi 2003 Tanso for full orchestra, with amplified violin 2003, revised 2006 Common Ground for chamber orchestra 2006 Phlegm and Flame for chamber orchestra 2011 Old-fashioned Spring Song for women's chorus, three parts. Text by Leah Goldberg 2006 Paths of Stone and Water for chorus SATB. Text in Hebrew from mixed sources 2008 Sound the Great Shofar for chorus SATB, piano, clarinet, cello and hand drum. Text in Hebrew and English from mixed sources 2011 The Wondrous Woman Within chamber opera 2009-11 פרס ASCAP פרס זלצמן לכתיבה למרימבה פרס מרטינו להצטיינות בקומפוזיציה מלגות של קרן התרבות אמריקה-ישראל בפסנתר ובקומפוזיציה. אתר האינטרנט הרשמי של אסנת נצר אסנת נצר, באתר MusicBrainz (באנגלית) ירון כרמי, הסימפונית חיפה העלתה את האופרה "דון פסקואלה" | הופעה נוספת הערב, באתר חי פה - חדשות חיפה, ‏2018-02-04
The Magnificent Moodies

The Magnificent Moodies הוא אלבום הבכורה הראשון של להקת הרוק המתקדם, המודי בלוז שיצא בשנת 1965. זהו אלבום הכולל אוסף של שירים בסגנון רית'ם אנד בלוז. האלבום מנוגן על ידי ההרכב המקורי של הלהקה. דני ליין (גיטרה), קלינט ווארוויק (גיטרת בס), מייק פינדר (קלידים), ריי תומאס (חליל וכלי הקשה) וגריים אדג' (תופים). השירה חולקה בין ליין וווארוויק. רבים משירי האלבום הם גרסאות כיסוי של זמרים ולהקות שהשפיעו על חברי הלהקה, וארבעה שירים שנכתבו על ידי ליין ופינדר. האלבום הוקלט בתקליטי דקה רקורדס מאוקטובר, 1964 ועד מרץ 1965. זהו האלבום היחיד בו השתתפו ליין וווארוויק שלאחר מכן התקדמו לקריירת סולו (ליין הצטרף ללהקת Wings שהוקמה על ידי חבר הביטלס, פול מקרטני). ליין וווארוויק הוחלפו לאחר מכן על ידי הגיטריסט ג'סטין הייווארד והבסיסט ג'ון לודג' שעד היום נחשבים לחברים המרכזיים בלהקה. מידע על האלבום The Magnificent Moodies באתר MusicBrainz האלבום The Magnificent Moodies באתר Discogs
איחוד קאלמאר

איחוד קאלמאר (בדנית, בנורווגית ובשוודית: Kalmarunionen) הוא מונח היסטוריוגרפי המתאר מספר אוניות פרסונליות (1397–1524) שאיחדו את שלוש הממלכות דנמרק, נורווגיה (כולל איסלנד, גרינלנד, איי פארו והאיים שטלנד ואורקני) ושוודיה (לרבות חלקים מפינלנד) תחת מלך אחד. היוזמה לאיחוד הייתה של מרגרטה הראשונה, מלכת דנמרק. הייסוד הרשמי של האיחוד התרחש בעיר קאלמאר השוודית, שם הוכתר אריק מפומרניה למלך שלוש הישויות בשנת 1397. מרכז הכוח של האיחוד היה ממוקם בדנמרק, אך המדינות נשלטו בעיקר על פי חוקים ומסורות משלהן. האיחוד החזיק מעמד עם הפסקות קצרות משנת 1397 עד 1448. בעקבות זאת, רק האיחוד האישי עם נורווגיה – עם כמה הפרעות – נותר בתוקף (עד 1814), ואילו המלכים הדנים הצליחו לשלוט רק בשוודיה לתקופות קצרות. עד ששוודיה פרשה באופן סופי על ידי הכרזתו של גוסטב וסה למלך שוודיה בשנת 1523. טכנית, המדינות לא ויתרו רשמית על ריבונותן או על עצמאותן, אך במושגים פרקטיים, הן היו יחידות אוטונומיות בלבד, כשהמונרך מחזיק בריבונותן, ובפרט מוביל את יחסי החוץ שלהן. למדינות היו אינטרסים שונים משלהן (במיוחד אי שביעות הרצון של האצולה השוודית מהתפקיד המרכזי שמילאה דנמרק באיחוד), דבר שהוביל בסופו של דבר לעימות בין המדינות המאוחדות, ולפער ביניהן, שהלך והתעצם עד לפירוק האיחוד בשנת 1523, כשגוסטב ואסה הפך למלך שוודיה. טכנית, האיחוד מעולם לא בוטל. נורווגיה ומושבותיה, המשיכו להוות חלק מדנמרק, כחלק מממלכת דנמרק-נורווגיה, תחת שושלת אולדנבורג, למשך מספר מאות לאחר פירוקו של איחוד קאלמאר. מדיה וקבצים בנושא איחוד קאלמאר בוויקישיתוף דגל איחוד קאלמאר איחוד קאלמאר, באתר אנציקלופדיה בריטניקה (באנגלית) Kalmarunionen, 1397-1523, danmarkshistorien ערך זה הוא קצרמר בנושא היסטוריה ובנושא סקנדינביה. אתם מוזמנים לתרום לוויקיפדיה ולהרחיב אותו.
שלום מאיר

שלום שכנא מאיר (ז' בתשרי תרמ"ו, ספטמבר 1885 – כ"ב בתשרי תר"צ, 26 באוקטובר 1929) היה תעשיין, איש ציבור ופעיל ציוני בארץ ישראל. מגואלי אדמות רמת גן, ממייסדי העיר ויו"ר הוועד הראשון שלה. על שמו הקימו בניו את שכונת תל שלום בסמוך לפרדס חנה ואת מגדל שלום מאיר בתל אביב. נולד בסאנוק שבגליציה לישראל ולוולקה רייזל מאיר. נקרא על שם הרב שלום שכנא, אביו של רבי ישראל מרוז'ין. רכש השכלה תורנית נרחבת, הוסמך לרבנות, ונחשב עילוי בתורה. נישא לבתו של שלמה זלמן שכטר, תעשיין עשיר מהעיר פלטיצ'ן שבמולדובה, שנסע במיוחד לגליציה כדי לקחתו כחתן לבתו, כנה. לאחר נישואיו נכנס לעסקי חותנו. נבחר לוועד הציוני המקומי ולאחר מכן ליו"ר ההסתדרות הציונית במולדובה. נסע בערי רומניה והלהיב את ההמון בנאומים ודרשות למען ציון. בשנת 1921 עלה עם משפחתו לארץ ישראל כראש הפירמה "רומפַּאל" (רומניה-פלשתינה), והשתקע בתל אביב. הוא היה מעסקני היישוב ונבחר למועצה הראשונה של עיריית תל אביב. פעל במישורים ציבוריים רבים, בין השאר היה גזבר ההגנה, שופט עירוני, חבר ועד הלשון העברית, חבר הוועד המפקח של גימנסיה הרצליה וחבר ועד בית הכנסת הגדול בתל אביב. ביתו שימש מרכז לפעילות לטובת תל אביב והיישוב בארץ ישראל. פרסם מאמרים ב"הארץ". עסק בגאולת אדמות בארץ ישראל, היה ממנהלי חברת "גאולה" וחברת "רענניה". השתתף בגאולת האדמות שעליהן נוסדה רמת גן והיה ממייסדיה ויו"ר הוועד הראשון שלה. כמו כן היה ממתכנני ומייסדי מרכז מסחרי בתל אביב. בשנת 1929 חלה במחלה ממארת. נסע לווינה לצורכי ריפוי, ושם נפטר. נטמן בבית העלמין הישן בפרדס חנה. הותיר אחריו את רעייתו ושלושה בנים - מרדכי (מוטק'ה), משה ובנימין. רעייתו נהרגה בתאונה בט' באב תרצ"ו (1936) ונטמנה לצידו. בניו, מנהלי חברת האחים מאיר, הקימו על שמו את היישוב "תל שלום", בין פרדס חנה לכרכור (כיום שכונה של פרדס חנה-כרכור), ואת מגדל שלום מאיר בתל אביב. אחיו היה הרב אלתר מאיר. דוד תדהר (עורך), "הרב שלום שכנא מאיר", באנציקלופדיה לחלוצי הישוב ובוניו, כרך ו (1955), עמ' 2537
תראפוזה בלונדי

תראפוזה בלונדי (שם מדעי: Theraphosa blondi), המכונה גם גוליית אוכל-ציפורים (באנגלית: Goliath Birdeater), הוא מין של טרנטולה יבשתית, הנחשב לעכביש השני בגודלו בעולם מבחינת מוטת רגליים (שני רק להטרופודה מאקסימה שנתגלה בלאוס בשנת 2001), והגדול ביותר בעולם מבחינת משקלו. שמו הנפוץ של העכביש ניתן לו בעקבות דיווחים של חוקרים מהתקופה הוויקטוריאנית, שחזו בו כשהוא ניזון על קוליברי. מוטת רגליו של הבלונדי מגיעה עד 30 ס"מ, ומשקלו מגיע עד ל-170 גרם. תראפוזה בלונדי הוא אחד ממיני הטרנטולה היחידים שבהם חסרים לזכרים את הזיזים הבולטים הממוקמים על זוג הרגליים הקדמיות, המשמשים את הזכר לשיתוק ניביה של הנקבה במטרה למנוע ממנה לנשוך אותו במהלך ההזדווגות. צבעו של הבלונדי נע בין חום בהיר לכהה, עם סימנים חיוורים על הרגליים. לבלונדי שערות על גופו, בטנו ורגליו. בדומה למיני עכבישים אחרים (דוגמת האלמנה השחורה) נוהגות לעיתים הנקבות ממין זה לטרוף את בני זוגן לאחר ההזדווגות. לזכרים ממין זה אין את הזיזים הבולטים המסייעים להם להתגונן מפני הנקבה. הנקבות מגיעות לבגרות בתוך שלוש עד ארבע שנים, ואורך חייהן נע בין 15 ל-25 שנה. הזכרים מתים מעט לאחר הגיעם לבגרות, ואורך חייהם נע בין שלוש לשש שנים. הנקבה מטילה בין 100 ל-200 ביצים בכל הטלה, ואלו בוקעות תוך חודשיים. סביבת המחיה הטבעית של תראפוזה בלונדי היא יערות הגשם בצפון אמריקה הדרומית. בטבע נוהגים עכבישים ממין זה להתחפר במחילות עמוקות, ולכן ניתן למצוא אותם בעיקר באזורי ביצות, במחילות שחפרו בעצמם או שננטשו על ידי בעלי חיים אחרים. על אף שמו הנפוץ, "אוכל הציפורים", עופות אינן חלק ממזונו הקבוע של הבלונדי. כמו יתר הטרנטולות, הם ניזונים בעיקר על חרקים ועל חסרי חוליות אחרים. עם זאת, בשל גודלם העצום, ישנם מקרים שבהם עכבישים אלה יצודו ויאכלו גם בעלי חוליות קטנים. בטבע תועדו מקרים שבהם טרנטולות גדולות נראו כשהן ניזונות על מכרסמים, לטאות, עטלפים ואף נחשים ארסיים. לעכביש חוש ראייה חלש, והוא מסתמך בעיקר על תנודות האדמה שסביב מחילתו. בשבי יש להאכיל את העכביש בעיקר בתיקנים. צעירים יש להאכיל בצרצרים או תיקנים שגודלם אינו עולה על אורך גופו של העכביש עצמו. לא רצוי להאכיל את העכבישים בעכברים באופן קבוע, שכן הם מכילים כמות סידן גדולה שעלולה להזיק לטרנטולה. בכל מקרה יש להעדיף ולדות עכברים שכן עכברים בוגרים יכולים לגרום לטרנטולה נזק בטרם תצליח זו לחסלם. כמו כל הטרנטולות, לתראפוזה בלונדי יש ניבים ארוכים דיים כדי לחדור עור של אדם (3.8-1.9 ס"מ). הניבים מכילים ארס. העכביש ינשך כשהוא חש מאוים, אך השפעת הארס על האדם היא מינורית יחסית (למעט במקרים של אלרגיה) וניתן להשוותה להשפעתה של עקיצת צרעה. כשהוא חש מאוים יבעט העכביש בעזרת רגליו האחוריות שערות צורבות מבטנו. שערות אלו יוצרות גירוי חריף בעור וברקמות ריריות. שערות אלו מזיקות לאדם ונחשבות לשערות הצורבות המזיקות ביותר לאדם מבין אלו של כלל הטרנטולות. ככלל, טרנטולות לרוב לא ינשכו אדם, אלא אם הן חשות מאוימות. ישנם מקרים שבהם הנשיכה תהיה נשיכה יבשה (כלומר, ללא החדרת ארס). מדיה וקבצים בנושא תראפוזה בלונדי בוויקישיתוף תראפוזה בלונדי, באתר ITIS (באנגלית) תראפוזה בלונדי, באתר NCBI (באנגלית) תראפוזה בלונדי, באתר Animal Diversity Web (באנגלית) תראפוזה בלונדי, באתר האנציקלופדיה של החיים (באנגלית) תראפוזה בלונדי, באתר GBIF (באנגלית) מהו עכביש עופות גוליית הענקי?, באתר אנציקלופדיה אאוריקה הוראות לטיפול בעכביש עופות גולייתי הגדול ביותר בעולם באתר ספר השיאים של גינס עכביש עופות גולייתי - Theraphosa blondi
ארבע העונות (להקה)

ארבע העונות (באנגלית: The Four Seasons) היא להקת פופ אמריקנית מהעיר ניו יורק שהגיעה לשיא הצלחתה בשנות השישים והשבעים, וממשיכה לפעול בהרכבים משתנים עד היום. פרנקי ואלי היה ילד פלא שהקליט שירים וגם כשגדל, היה קול הפַאלסֶטוֹ לסימנו המסחרי. יחד עם טומי דה-ויטו הקים את הלהקה The Variatones שבשנת 1956 קיבלה חוזה הקלטה בחברת תקליטי RCA ושינתה את שמה לשם The Four Lovers. הלהיט היחיד שהקליטה, You’re the Apple of my eye, הגיע למקום ה-62 במצעד האמריקאי. בשנת 1959 הקליט ולי את הלהיט I go ape. בשנת 1960 הצטרף ניק מאסי ללהקה והמפיק בוב קרו לקח אותה תחת חסותו. ב-1961 הצטרף ללהקה בוב גאודיו מלהקת Royal Teens והשלים את ההרכב שהתפרסם בהמשך. בפברואר 1962 שינתה הלהקה את שמה לארבע העונות. חצי שנה לאחר מכן הקליטה הלהקה בחברת Vee-Jay את להיטה הראשון שנכתב ב-15 דקות על ידי בוב גאודיו ונקרא במקור Terry, בהמשך Jackie ולבסוף Sherry. הלהיט הגיע לראש המצעד האמריקאי וכמוהו גם הלהיט השני של הלהקה Big girls don’t cry והלהיט השלישי Walk like a man (שב-1985 חודש על-ידי דיוויין וב-1993 הפך ללהיט הנושא של הסרט גברת דאוטפייר). בהמשך זכו ארבע העונות לשני להיטים שהגיעו למקום השלישי - Candy girl ו-(Dawn (go away שכבר הוקלט בחברת התקליטים החדשה של הלהקה - Mercury, נאבק בהצלחה במתקפת הפלישה הבריטית ולא הגיע לפסגה רק בגלל I want to hold your hand ו-She Loves You של הביטלס. בשנים הבאות הקליטו ארבע העונות שרשרת של להיטים מצליחים והגיעו לשיא עם Rag doll שהגיע לפסגת המצעד האמריקאי ולמקום השני במצעד הבריטי. במקביל החל פרנקי ולי ב-1967 בקריירת סולו, הגיע למקום השני במצעד האמריקאי עם Can't Take My Eyes Off You שהפך ב-1997 ללהיט הסרט "תאוריית הקשר", והמשיך עם להיטים נוספים שהצליחו פחות עד שבחצי השני של שנות ה-70 הגיע פעמיים לפסגה עם My eyes adore you ועם Grease מהמחזמר גריז. גם להקת ארבע העונות דעכה בסוף שנות ה-60 ובתחילת שנות ה-70, ולאחר שב-1972 חתמה על חוזה עם חברת התקליטים מוטאון, חזרה גם היא להצליח במקביל לפרנקי ולי עם הלהיט Who loves you שהגיע למקום השלישי ב-1975 ועם הלהיט December ‘63 (oh, what a night שכבש את הפסגה ב-1976. ב-1977 הודיע פרנקי ולי על עזיבת הלהקה, אם כי ארבע העונות התאחדה בלעדיו למסע הופעות ב-1980 והמשיכה להופיע בעשרים השנים הבאות. מדיה וקבצים בנושא ארבע העונות בוויקישיתוף ארבע העונות, במסד הנתונים הקולנועיים IMDb (באנגלית) ארבע העונות, באתר אפל מיוזיק (באנגלית) ארבע העונות, באתר ספוטיפיי ארבע העונות, באתר Last.fm (באנגלית) ארבע העונות, באתר AllMusic (באנגלית) ארבע העונות, באתר MusicBrainz (באנגלית) ארבע העונות, באתר דיזר ארבע העונות, באתר Discogs (באנגלית) ארבע העונות, באתר Songkick (באנגלית) ארבע העונות, באתר SecondHandSongs ארבע העונות, באתר בילבורד (באנגלית) ארבע העונות, באתר אנציקלופדיה בריטניקה (באנגלית)
קרדאסים

הקרדאסים (באנגלית: Cardassians) הם גזע בדיוני של חייזרים המופיע ביקום הבדיוני של זיכיון "מסע בין כוכבים". גזע זה הוצג לראשונה בשנת 1991, בפרק העונה הרביעית של "מסע בין כוכבים: הדור הבא". מקורם של הקרדאסים הוא כוכב-הלכת "קרדאסיה פריים" אשר ברביע אלפא, והם מין דומיננטי במאבקי הכוחות שבין האימפריות השולטות ברביע זה. אימפריית הקרדאסים, הידועה בשם "האיחוד הקרדאסי", כבשה ושלטה על מינים רבים אחרים, בהם הבאג'ורנים (אשר מכנים את הקרדאסים בלעג "ראשי-כפיות"), אשר חיו תחת כיבוש קרדאסי עד לאמצע המאה ה-24. לאחר סיום הכיבוש של באג'ור, הקרדאסים הפכו לחלק משמעותי בעלילת הסדרה "מסע בין כוכבים: חלל עמוק 9", שכללה תיאור מלחמת הדומיניון (ביחד עם הקרדאסים כבני-בריתם) כנגד פדרציית הכוכבים המאוחדת. דמויות קרדאסיות רבות, בהן אילם גאראק, גול דוקאט, דמאר, טורה זיאל ואנברן טיין, מופיעות בסדרה בצורה בולטת. הקרדאסים פותחו על ידי הכותבים של "מסע בין כוכבים: הדור הבא" כדי לספק גזע אויב עימם גיבורי הסדרה יוכלו לתקשר, שלא כמו במקרה של הבורג, שם דרמה בין-אישית היא בלתי אפשרית, בשל חוסר האישיות והאינדיבידואליזם של גזע זה. ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.